PLANINSKO DRUŠTVO CELJE MATICA                                                     CELJE, 29.02.2008

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

MED GORSKIM KOTARJEM IN VELEBITOM

V I Š E V I C A,  1428 M,

NA VELIKONOČNI PONEDELJEK, 24. MARCA 2008

TUDI JUŽNO OD KOLPE

SO GORE V MARSIČEM PODOBNE TISTIM NA DOLENJSKEM, NOTRANJSKEM IN KRASU.

NAGUBALE SO JIH ISTE DINARSKE GOROTVORNE SILE,

KI PROTI JUGOVZHODU HITE NJIH GREBENI

IN KI JIH LOČIJO BOLJ ALI MANJ RODOVITNA,

A ŽAL VEDNO SLABŠE OBDELANA KRAŠKA POLJA.

SLOVENSKI JUŽNI MEJI NAJBLIŽJI GORSKI KOTAR
PREIDE V VELIKO KAPELO BREZ OSTRE ČRTE

PRIBLIŽNO ONSTRAN CESTE, KI POVEZUJE KARLOVEC Z REKO.

PRAV ČEZ KOTAR, KAPELO IN SOSEDNJI VELEBIT

SE MRZEL CELINSKI ZRAK IZ PANONIJE NAJRAJŠI PRETAKA NA JADRAN.

ZIME SO TOD OSTRE IN DOLGE,

BURJA SE KOSA Z VIPAVSKO, SNEŽNI ZAMETI PA SO TEMU PRIMERNO VISOKI.

LANSKEGA NOVEMBRA SMO SE O TEM PREPRIČALI NA LASTNI KOŽI.

KO SMO V METEŽU IN BURJI LE NAŠLI PRAVO POT,

NEHOTE PREPODILI KOSMATINCA BITORAJCA,

SE ODDAHNILI V ZAVETIŠČU BITORAJKI IN DOSEGLI VRH BURNEGA BITORAJA,

SE JE ZAČELO ŽE MRAČITI.

MORALI SMO ODNEHATI, A ODLOČILI SMO SE, DA SE VRNEMO.

ZATO VAS NA PRAGU POMLADI SKUPAJ Z JOŽETOM PONOVNO VABIMO

V VELIKO KAPELO NA OBISK VETROVNEGA BITORAJA IN STOŽČASTE VIŠEVICE.

S POSTAJALIŠČA PRED GARAŽNO STAVBO OB LJUBLJANSKI CESTI
SE ODPELJEMO Z NAROČENIM AVTOBUSOM OB PETIH ZJUTRAJ, 5.00.

Z LJUBLJANSKEGA OBROČA ZAVZAMEMO TURJAK,

ZDRSNEMO SKOZI RIBNICO IN KOČEVJE TER SE SPUSTIMO H KOLPI.

Z VELJAVNO OSEBNO IZKAZNICO ALI POTNIM LISTOM

SMEMO ČEZ MOST IZ PETRINE, 225 M, V BROD NA KOLPI, 224 M.

CESTA SE POVZPNE NA DELNICE, 698 M,

NAJVEČJI KRAJ NA RAZSEŽNI PLANOTI GORSKEGA KOTARJA IN SOSEDNJE KAPELE.

AVTOMOBILSKO CESTO PROTI REKI ZAPUSTIMO ŽE PRI LOKVAH, 760 M,

ODKODER JE ŠE 12 KM VOŽNJE DO IZHODIŠA V BRESTOVI DRAGI, BLIZU 900 M.

PO NOVEJŠI OZNAČENI POTI ČEZ SLIKOVITE BITORAJSKE BELE STENE
SE PONOVNO POVZPNEMO NA BURNI BITORAJ, 1385 M,

KI NJEGOVIM DESETMETRSKIM SKALNIM RAZGLEDNIM PLOŠČADIM DREVJE NI DORASLO.

V NADALJNJI URI SESTOPIMO NA JAVORJE, 1191 M.

NA TO SEDLO MED BITORAJEM IN VIŠEVICO

SO SE PRIPLAZILE TUDI GOZDNE CESTE IZ VEČ SMERI.

PO ENI OD NJIH HODIMO POL URE PROTI JUGOVZHODU TUDI MI.

PRI BUKOVI KOSI KRENEMO ODLOČNEJE VKREBER.

POT PELJE MIMO SAMODEJNE VREMENSKE POSTAJE PRI PLAVUŠ VODI, 1260 M.

OD STUDENCA JE ŠE POL URE STRMINE DO VRHA TRAVNATE VIŠEVICE, 1428 M,

KI JO JE BIL ŽE LETA 1874 DOSEGEL VSESTRANSKI DR. JOHANNES FRISCHAUF.

Z VIŠEVICE SE VRNEMO DO RAZPOTJA PRI PLAVUŠ VODI, 1260 M.

NATO SLEDIMO STEZI NA SEDLO MED VIŠEVICO IN NJENIM SOSEDOM STRINEŽEM,

IN NAPREJ NAVZDOL NA OBLJUDENO PLANOTO RAVNO.

NANJO KOT NA NEKAKŠEN PRAG

PRIVIJUGA 30 KM DOLGA CESTA IZ CRIKVENICE, PREDEN SESTOPI NA LIČKO POLJE

PO OVINKU ČEZ FUŽINE IN LIČKO POLJE JE BIL SEM PRISPEL TUDI NAŠ VOZNIK,

KI GA NAJDEMO PRED VAGABUNDINO KOLIBO, 864 M.

PO ŠESTIH URAH IN POL HODA PRESTOPIMO PRAG TEGA PLANINSKEGA DOMA.

ZA POVRH SE OD DOMA LAHKO POVZPNEMO ŠE NA ZAGRADSKI VRH, 1187 M,

S KATEREGA SE ODPRE RAZGLED NA VINODOL, NA KRK IN PREK KVARNERJA.

PO POLDRUGI URI SE VRNEMO V POLI VAGABUNDI, 864 M,

DOMOV PA MED DEVETO IN DESETO URO ZVEČER.

PRI SEBI IMEJMO VSAJ VELJAVNO OSEBNO IZKAZNICO!

POTREBUJEMO DOBRO OBUTEV, ODVISNO OD RAZMER GAMAŠE IN ČELNO SVETILKO,

ZARADI MOŽNE BURJE DOVOLJ TOPLA OBLAČILA, V KOLIBI PA KAKŠNO KUNO.

PRIJAVE ZA IZLET SPREJEMAMO V DRUŠTVENI PISARNI NA STANETOVI 20,

KJER PRISPEVAMO ZA NAROČENI AVTOBUSNI PREVOZ 15,00 EVROV.

P A  U S P E Š E N  P O P R A V N I  I Z P I T

TONE PRIMOŽIČ

